Document ID: /roh_data/filtered/fineweb-2-filterrobots_roh.jsonl.gz/52338

Il chantun Grischun sa participescha finanzialmain a l'acziun da stizzar ils incendis da guaud dal december passà en il Grischun dal Sid. Ils custs da stizzar ils incendis muntan per las vischnancas da Mesauc e Soazza a 742’000 francs e per la vischnanca da Calanca a 98’500.
Gronda mobilisaziun
Ils fieus avevan procurà ils 27 e 28 da december 2016 per incendis da guaud tranter Mesocco e Soazza, en la Mesolcina sco era a Braggio en la Val Calanca. Pervia da la setgira ed il favugn èn ils fieus sa derasads fitg spert, uschia che helicopters da l’armada, helicopters privats, pumpiers, la protecziun civila sco era uffizis forestals èn stads en acziun.
RR novitads 11.00